PTTGC บวกเกือบ 4% รับ “โกลด์แมน แซคส์” ปรับเพิ่มคำแนะนำเป็น “ซื้อ”-ราคาน้ำมันปรับขึ้น
PTTGC บวกเกือบ 4% รับ "โกลด์แมน แซคส์" ปรับเพิ่มคำแนะนำเป็น "ซื้อ"-ราคาน้ำมันปรับขึ้น ล่าสุดอยู่ที่ 42.25 บาท บวก 1.50 บาท หรือ 3.68% มูลค่าซื้อขาย 885.30 ล้านบาท
PTTGC บวกเกือบ 4% รับ "โกลด์แมน แซคส์" ปรับเพิ่มคำแนะนำเป็น "ซื้อ"-ราคาน้ำมันปรับขึ้น ล่าสุดอยู่ที่ 42.25 บาท บวก 1.50 บาท หรือ 3.68% มูลค่าซื้อขาย 885.30 ล้านบาท
15 ต.ค. 2563

ผู้สื่อข่าวรายงานว่า ราคาหุ้น บริษัท พีทีที โกลบอล เคมิคอล จำกัด (มหาชน) หรือ PTTGC ล่าสุด ณ เวลา 14.36 น.อยู่ที่ 42.25 บาท บวก 1.50 บาท หรือ 3.68% สูงสุดที่ 43.25 บาท ต่ำสุดที่ 40.50 บาท ด้วยมูลค่าซื้อขาย 885.30 ล้านบาท

ทั้งนี้ นายวิจิตร อารยะพิศิษฐ ผู้อำนวยการฝ่ายวิจัยหลักทรัพย์ บล.เมย์แบงก์ กิมเอ็ง (ประเทศไทย) เปิดเผยว่า  ราคา PTTGC ปรับตัวขึ้น คาดว่าจะเป็นการรับผลจากที่โกลด์แมน แซคส์ โบรกเกอร์ต่างชาติได้ปรับมุมมอง PTTGC ขึ้น โดยหันกลับมาแนะนำ “ซื้อ” ด้วยราคาเป้าหมาย 50 บาท/หุ้น จากเดิมแนะ “ขาย” ราคาเป้าหมาย 36 บาท/หุ้น
“ที่จริงโบรกเกอร์ไทยต่างก็ได้แนะนำ “ซื้อ” หุ้น PTTGC กันหมดแล้ว โดยให้ราคาเป้าหมายประมาณ 40-50 บาท/หุ้น แต่โบรกเกอร์ต่างชาติอาจมีมุมมองว่าหุ้นไทยยังไม่ต้องรีบ review ก็ได้ แล้วพอมา review มุมมองที่ปรับขึ้นก็ทำให้เป็นแรงหนุนให้กับหุ้น PTTGC”นายวิจิตร กล่าว
นอกจากนี้ยังได้แรงหนุนจากราคาน้ำมันที่ขยับตัวขึ้นด้วย เพราะจะทำให้ราคาผลิตภัณฑ์โอเลฟินส์ปรับตัวขึ้นไปด้วย ขณะที่ต้นทุนของ PTTGC ที่ใช้ก๊าซธรรมชาติเป็นวัตถุดิบไม่ได้ผันผวนมาก